OpenLLM-France/wikimedia huggingface dataset:
# Papuacedrus papuana

Papuacedrus papuana és una espècie de conífera de la família Cupressaceae, l'única del gènere Papuacedrus. Alguns botànics no la distingeixen del gènere Libocedrus i la hi inclouen. És nativa de Nova Guinea i l'est de les Moluques.

## Característiques

És un arbre que fa de 16 a 50 m d'alt, de fulla persistent, que a grans altituds només és un arbust d'uns 3 m d'alt. Les fulles són de disposició imbricada, les fulles laterals fan 2–3 mm de llarg en els arbres madurs i fins a 20 mm de llarg en els joves, les fulles facials són més petites, 1 mm en arbres madurs i 8 mm en els joves. Les pinyes fan 1–2 cm de llarg.

## Varietats

Les dues varietats són:
* Papuacedrus papuana var. papuana (sinònim. Libocedrus papuana F.Muell., Libocedrus torricellensis Schltr., Papuacedrus torricellensis (Schltr.) H.L.Li). Nova Guinea, 620-3.800 m d'altitud.
* Papuacedrus papuana var. arfakensis (Gibbs) R.J.Johns (sin. Libocedrus arfakensis Gibbs, Papuacedrus arfakensis (Gibbs) H.L.Li). Nova Guinea, Moluques; 700-2.400 m.

## Referències

* ↑ Thomas, P. «Papuacedrus papuana» (en anglès). Llista Vermella de la UICN, 2013. DOI: 10.2305/IUCN.UK.2013-1.RLTS.T42260A2967824.en.

## Bibliografia

* Conifer Specialist Group (1998). Papuacedrus papuana. Llista Vermella de la UICN, Unió Internacional per a la Conservació de la Natura, 2006. Consultat el 12 maig 2006 (en anglès).
* Farjon, A. (2005). Monograph of Cupressaceae and Sciadopitys. Royal Botanic Gardens, Kew. ISBN 1-84246-068-4.
* Gymnosperm Database: Papuacedrus
# Pala de la Berruga

La Pala de la Berruga és una pala del terme de Conca de Dalt, al Pallars Jussà, dins de l'antic terme d'Hortoneda de la Conca, en territori de l'antic poble d'Herba-savina.
Està situada a sota i al nord-oest de l'Obaga d'Herba-savina, a ponent de l'extrem meridional del Serrat de l'Oriol i al damunt, sud-est, del Clot del Todó, al vessant septentrional del Gallinova.

## Enllaços externs

* Institut Cartogràfic de Catalunya; cal fer un pas d'aproximació
# Albert II de Brandenburg-Ansbach

Albert II de Brandenburg-Ansbach, (en alemany Albrecht von Brandenburg-Ansbach) va néixer a Ansbach (Alemanya) el 18 de setembre de 1620 i va morir a la mateixa ciutat el 22 d'octubre de 1667. Era un noble alemany, el segon fill de Joaquim Ernest de Brandenburg-Ansbach (1583-1625) i de Sofia de Solms-Laubach (1594-1651).
El 1625, el seu germà gran Frederic de Brandenburg-Ansbach va succeir el seu pare, quan encara era menor d'edat. de manera que la seva mare n'exercí la regència. El 6 de setembre de 1634, Frederic fou mort a la batalla de Nördlingen, en el transcurs de la Guerra dels Trenta Anys, de manera que Albert va esdevenir l'hereu, tornant a exercir la seva mare la regència fins al 1639.

## Matrimoni i fills

El 31 d'agost de 1642 es va casar a Stuttgart amb Enriqueta Lluïsa de Württemberg (1623-1650), filla de Lluís Frederic de Württemberg. El matrimoni va tenir tres fills:
* Sofia Elisabet (1643-1643)
* Albertina Lluïsa (1646-1670)
* Sofia Amàlia (1649-1649)
Havent enviudat, Albert es tornà a casar el 15 d'octubre de 1651 amb Sofia Margarida d'Oettingen-Oettingen (1634-1664), filla del comte Joaquim Ernest d'Oettingen (1612-1658) i d'Anna Sibil·la de Solms-Sonnenwald (1615-1635). D'aquest segon matrimoni en nasqueren:
* Lluïsa Sofia (1652-1668)
* Joan Frederic (1654-1686), casat primer amb la princesa Joana Elisabet de Baden-Durlach (1651-1680), i després amb Elionor de Saxònia-Eisenach (1662-1696).
* Albert Ernest (1659-1674)
* Dorotea Carlota (1661-1705), casada amb Ernest Lluís de Hessen-Darmstadt (1667-1739).
* Elionor Juliana (1663-1724), casada amb Frederic Carles de Wurttemberg-Winnental (1652-1698).
Vidu de nou, es casà per tercera vegada el 6 d'agost de 1665 a Durlach amb Cristina de Baden-Durlach (1645-1705), filla de Frederic VI de Baden-Durlach (1617-1677) i de Cristina Magdelena de Wittelsbach (1616-1662).

## Bibliografia

* M. Spindler, A. Kraus: Geschichte Frankens bis zum Ausgang des 18. Jahrhunderts, München 1997. ISBN 3-406-39451-5
* Hanns Hubert Hofmann: Albrecht V.. A: Neue Deutsche Biographie (NDB). Band 1, Duncker & Humblot, Berlin 1953, S. 163 f.
# Dolné Otrokovce

Dolné Otrokovce és un poble i municipi d'Eslovàquia que es troba a la regió de Trnava, a l'oest del país. La primera menció escrita de la vila es remunta al 1113.
# Intimitat assetjada

Intimitat assetjada (títol original: Invasion of Privacy) és un thriller estatunidenc dirigit per Anthony Hickox, estrenat l'any 1996. Ha estat doblada al català.

## Argument

Repartint flors, Theresa coneix un cert Josh, un desconegut misteriós. L'enamorament l'empeny a instal·lar-se a casa d'ella. Ràpidament, resulta ser violent amb ella. Quan decideix trencar amb ell, descobreix que està embarassada. El comportament de Josh s'ennegreix encara més quan ella decideix avortar, segrestant-la.

## Repartiment

* Johnathon Schaech: Josh Taylor
* Mili Avital: Theresa Barnes
* Naomi Campbell: Cindy Carmichael
* David Keith: Sergent Rutherford
* Tom Wright: Devereux
* Charlotte Rampling: Deidre Stiles
* R.G. Armstrong: Mr. Logan
* Scott Wilkinson: Doctor Shuman

## Referències

* ↑ «Intimitat assetjada». esadir.cat.
* ↑ «Invasion of Privacy». Allociné.
# Cobitis striata

Cobitis striata és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 10 cm de llargària total.

## Reproducció

És ovípar.

## Hàbitat

Viu en zones de clima temperat.

## Distribució geogràfica

Es troba al Japó i Corea.

## Referències

* ↑ «Cobitis striata». Catalogue of Life. (anglès) (anglès)
* 1 2 FishBase (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Masuda, H., K. Amaoka, C. Araga, T. Uyeno i T. Yoshino 1984. The fishes of the Japanese Archipelago. Vol. 1. Tokai University Press, Tòquio (Japó). 437 p.
* ↑ Kim, I.-S. i J.-H. Lee 1986. A chromosomal study on the genus Cobitis (Pisces: Cobitidae) in the southern part of Korea. Bull. Korean Fish Soc. 19:257-264.
* ↑ Kim, I.-S. 1997. Illustrated encyclopedia of fauna and flora of Korea. Vol. 37. Freshwater fishes. Ministry of Education.:1-629.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Saitoh, K. 1989. Multiple sex-chromosome system in a loach fish. Cytogenet. Cell Genet. 52:62-64.
* Takahasi, J.I. i H. Okada 1976. Karyotypes and electrophoretic patterns in loaches of the genus Cobitis. Jap. J. Ichthyol. 23(2):114-117.
* Ueno, K. i Y. Ojima 1976. Diploid-tetraploid complex in the genus Cobitis (Cobitidae, Cyprinidae). Proc. Japan Acad., Ser. B: Phys. Biol. Sci. 52(8):446-449.
* Vasil'ev, V.P. 1980. Chromosome numbers in fish-like vertebrates and fish. J. Ichthyol. 20(3):1-38.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Joris Mathijsen

Joris Mathijsen (Goirle, 5 d'abril del 1980) és un exfutbolista professional neerlandès que jugava com a defensa. Mathijsen també ha jugat per la selecció neerlandesa des del 2004.
Joris Mathijsen, futbolista de l'Hamburger Sport-Verein va participar, en conseqüència de la directiva europea de l'aigua de la Unió Europea el consell de Barmbek-Nord, en cooperació amb l'associació de protecció de la natura NABU, a un projecte de renaturalització del Seebek, en oposar-se a les reaccions de tipus nimby

## Referències

* ↑ Natürliches bett für Osterbek und Seebek (Llit renaturalitzat per als rius Osterbek i Seebek), Sophie Laufer al Hamburger Abendblatt el 4 de setembre de 2010
* ↑ Einsatz (Support d'en Joris Mathijsen), Hamburger Abendblatt, 30 d'abril de 2010
Joris Mathijsen amb la selecció neerlandesa - Plantilles de navegació :
Selecció de futbol dels Països Baixos – Eurocopa 2008
1 van der Sar •
2 Ooijer •
3 Heitinga •
4 Mathijsen •
5 van Bronckhorst •
6 De Zeeuw •
7 van Persie •
8 Engelaar •
9 van Nistelrooy •
10 Sneijder •
11 Robben •
12 Melchiot •
13 Timmer •
14 Bouma •
15 De Cler •
16 Stekelenburg •
17 De Jong •
18 Kuyt •
19 Huntelaar •
20 Afellay •
21 Boulahrouz •
22 Vennegoor of Hesselink •
23 van der Vaart •
Entrenador: van Basten
Selecció de futbol dels Països Baixos – Copa del Món de Futbol 2010
1 Stekelenburg •
2 Van der Wiel •
3 Heitinga •
4 Mathijsen •
5 Van Bronckhorst (c) •
6 Van Bommel •
7 Kuyt •
8 De Jong •
9 Van Persie •
10 Sneijder •
11 Robben •
12 Boulahrouz •
13 Ooijer •
14 De Zeeuw •
15 Braafheid •
16 Vorm •
17 Elia •
18 Schaars •
19 Babel •
20 Afellay •
21 Huntelaar •
22 Boschker •
23 Van der Vaart •
Entrenador: Van Marwijk
Selecció de futbol dels Països Baixos – Eurocopa 2012
1 Stekelenburg •
2 van der Wiel •
3 Heitinga •
4 Mathijsen •
5 Bouma •
6 van Bommel •
7 Dirk Kuyt •
8 N. de Jong •
9 Huntelaar •
10 Sneijder •
11 Robben •
12 Vorm •
13 Vlaar •
14 Schaars •
15 Willems •
16 van Persie •
17 Strootman •
18 L. de Jong •
19 Narsingh •
20 Afellay •
21 Boulahrouz •
22 Krul •
23 van der Vaart •
Entrenador: van Marwijk :
# OmniCompete

OmniCompete és una empresa que s'encarrega de dissenyar i implementar concursos d'innovació en matèria de seguritat. Als concursos pot presentar-se qualsevol independentment del país d'on siga o ho visca. Inicialment s'anomenava Global Security Challenge. Fou fundada el 2005 per Simon Schneider i Janeen Chupa-Brimacombe incubada a la London Business School. El 2011 organitzaren el concurs OmniCompete Health Pitch Battlefield. El 2012 fou adquirida per InnoCentive, convertint-se Simon Schneider (d'InnoCentive) en vicepresident de OmniCompete. La seua seu es localitza a Londres.

## Referències

* ↑ Goodman, Anthony «The benefits of giving prizes». Financial Times, 04-05-2011 [Consulta: 7 juliol 2017].
* ↑ «Science & Prizes:». The New York Academy of Sciences Magazine,, 2011. Arxivat de l'original el 2020-09-23 [Consulta: 8 juliol 2017].
* ↑ Halbert, Wanda «An invitation for innovation: Naples opens its doors to cross-border co-operation». The Guardian, 04-08-2011 [Consulta: 7 juliol 2017].
* 1 2 «InnoCentive Acquires OmniCompete Limited». Business Wire, 06-02-2012 [Consulta: 7 juliol 2017].
* ↑ Asa, Richard «Inventor says new heart catheter will save lives». Chicago Tribune, 08-02-2012 [Consulta: 8 juliol 2017]. Arxivat 9 de febrer 2012 a Wayback Machine.
* ↑ Lang, Michelle «InnoCentive buys UK firm OmniCompete, gets a London office». Boston Business Journal, 06-02-2012 [Consulta: 8 juliol 2017].
* ↑ «omnicompete ltd». Bloomberg. [Consulta: 8 juliol 2017].
# Frontera entre Bèlgica i el Regne Unit

La frontera entre Bèlgica i el Regne Unit es una frontera totalment marítima entre Regne Unit i el regne de Bèlgica: els dos països estan separats pel Mar del Nord just després del Pas de Calais.
La província de Flandes Occidental és la província belga amb una costa que enfronta la costa d'Anglaterra. Les dues ciutats costaneres més properes són Ramsgate al comtat de Kent per al Regne Unit i Ostende per a Bèlgica que estan separades en línia recta per 105 km.
Bèlgica i el Regne Unit participen en els programes interregionals de «Dos Mars», «Nord-oest d'Europa» i la «Regió del Mar del Nord».

## Referències

* 1 2 espaces-transfrontaliers.org
# Dolné Saliby

Dolné Saliby és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1158.
# Oliebol

Oliebol o smoutebollen (literalment 'boles d'oli') és un dolç típic de la cuina neerlandesa. Se solen servir tradicionalment en any nou i en les celebracions de funfairs.

## Història

La primera vegada que es va començar a servir aquest dolç fou entre les tribus germanes durant la festa de Yule, és a dir durant el període que va des de 26 de desembre fins al 6 de gener. El déu germà Perchita juntament amb tots els dimonis viatja al cel de l'hivern i per aquesta raó se serveixen aquests congrets fregits en oli i per protegir-se del fred hivernal.

## Característiques

Aquest tipus de congret sol fer-se amb la concavitat de dues culleres que amunteguen una certa quantitat de massa que posteriorment s'aboca sobre la fregidora plena d'oli bullent. D'aquesta forma al fregir-se adquireixen aquest nom en neerlandès que és 'bola d'oli'. La massa s'elabora amb farina de blat, ous, llevat, sal i una mica de llet Com a farcit de la massa se solen afegir panses sultanes o trossos de poma, la massa sol deixar-se créixer durant almenys una hora. Quan se serveixen els Oliebollen se'ls afegeix una capa de sucre fina.

## Referències

* ↑ Nicoline Sijs van der. Cookies, Coleslaw, and Stoops: The Influence of Dutch on the North American Languages. Amsterdam University Press, 2009, p. 135–. ISBN 978-90-8964-124-3.
# Acumen

Acumen (en llatí Acumenus, en grec Ἀκουμενός) era un metge atenenc que va viure al segle v aC i fou company de Sòcrates. Fou pare d'Erixímac, un altre metge.
Era un dels oradors al Simposi de Plató. També apareix a la col·lecció de cartes publicades en primer lloc per Leo Allatius el 1637 (Epist.Socralis et Socraticorum) i de nou per Orellius el 1815.

## Referències

* ↑ Plato, Phaedrus init.
* ↑ Xen. Memor. iii. 13. § 2
* ↑ Plato, Protagoras p. 315, c.
* ↑ Plato, Symposium p. 176, c
* ↑ Greenhill, William Alexander (1867), "Acumenus", in Smith, William, Dictionary of Greek and Roman Biography and Mythology 1, Boston, MA, p. 17
# Furs

Els furs són lleis creades per a constituir com a Fabi, Principat o Regne un territori conquerit. Cal destacar dins la península Ibèrica els respectius furs dels territoris de la Corona d'Aragó i el Regne de Navarra.
Els furs eren estatuts que documentaven els privilegis i usatges amb què regir la comunitat, donats normalment pel monarca, malgrat que no únicament, a les persones que habitaven un poble. Com a resultat el consell del poble era depenent del seu senyor. El primer fur va ser atorgat al comte Ferran González de Castrojeriz durant la dècada del 940. Els furs serien el sistema més utilitzat per repoblar Navarra i més tard Aragó.
Del segle xiii endavant no es van concedir més furs atès que la pressió demogràfica havia desaparegut i van ser ideats altres mitjans per colonitzar les terres conquerides. Els furs, que passaren de ser lleis locals a territorials, van perdurar fins al segle xviii als regnes d'Aragó, València i a Catalunya, i fins al segle xix al Regne de Navarra i les regions feudals de Castella. L'abolició dels furs a Navarra seria una de les causes de les Guerres carlines. A Castella, les disputes quant al sistema van ser importants durant la guerra contra Carles I.

## Vegeu també

* Furs d'Aragó
* Furs de València
* Furs de Catalunya
* Drets històrics
* Nacionalitat històrica
* Guerres Carlines

## Referències

* García-Gallo, Alfonso (1956): «Aportación al estudio de los Fueros», Anuario de Historia del Derecho Español.
# Dolmen de les Umbertes

El Dolmen de les Umbertes és un megàlit del neolític del terme municipal de Moià, a la comarca del Moianès. Està situat en el camp de vol de Les Umbertes, en un desviament a la dreta de la carretera de Castellterçol a Moià. Es va donar a conèixer per Ricard Batista a finals de la dècada de 1950.

## Referències

* ↑ «Dolmen de les Humbertes | Mapes de Patrimoni Cultural». [Consulta: 21 gener 2022].

## Enllaços externs

* El Dolmen de les Umberters a megalitisme.sigmascorpii.com
# ISO 3166-2:AI

ISO 3166-2:AI és el subconjunt per a Anguilla de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment Anguila no té cap divisió territorial que conformi el seu codi ISO 3166-2.
De forma oficial per a Anguila el codi ISO 3166-1 alfa-2 és AI

## Enllaços externs

* ISO Online Browsing Platform: AI (Plataforma Online d'Exploració ISO: AI) (anglès)
* Divisions administratives d'Anguilla, Statoids.com (anglès)
# Colibrí florit de Tolima

El colibrí florit de Tolima (Anthocephala berlepschi) és una espècie d'ocell de la família dels troquílids (Trochilidae).

## Hàbitat i distribució

Habita zones boscoses de la vall del Riu Magdalena, a Colòmbia central.

## Taxonomia

Antany era classificat com una subespècie d'Anthocephala floriceps. Avui ha passat a ser considerat una espècie de ple dret arran estudis recents.

## Referències

* ↑ «Colibrí florit de Tolima». Cercaterm. TERMCAT, Centre de Terminologia. Rev. 11 octubre 2024(català)
* ↑ Lozano-Jaramillo, María; Rico-Guevara, Alejandro; Cadena, Carlos Daniel «Genetic Differentiation, Niche Divergence, and the Origin and Maintenance of the Disjunct Distribution in the Blossomcrown Anthocephala floriceps (Trochilidae)». PLOS ONE, 24. DOI: https://doi.org/10.1371/journal.pone.0108345 [Consulta: 11 octubre 2024].
# Just Fontaine

Just Fontaine (Marràqueix, 18 d'agost de 1933 - Tolosa, 28 de febrer de 2023) fou un futbolista professional francès nascut al Marroc.
Té el rècord de gols marcats en una única edició d'una Copa del Món de futbol, amb 13 gols a Suècia 58. A més, només Gerd Müller i Ronaldo han marcat més gols que ell en fases finals mundialistes (a data de 2008).
S'inicià a l'USM Casablanca, passant posteriorment a França, on defensà els colors de l'OGC Niça i de l'Stade de Reims, on jugà al costat de Raymond Kopa. Es retirà el 1962 forçat per una lesió recurrent. Aleshores es dedicà a les tasques d'entrenador dirigint les seleccions de França i Marroc o clubs com el PSG o el Tolosa.
El novembre de 2003 fou nomenat Golden Player de França com el futbolista del país més destacat dels darrers 50 anys.

## Referències

* ↑ «Fallece la leyenda del fútbol francés Just Fontaine» (en castellà), 01-03-2023. [Consulta: 1r març 2023].
* ↑ «FFF : Equipe de France de Football, football, fiche, Bleus, actualité, vidéo, reportage, photo». Arxivat de l'original el 2006-12-09. [Consulta: 7 abril 2008].
* ↑ Football: la fiche de JUST FONTAINE
* ↑ uefa.com

## Enllaços externs

* Article a UEFA.com - France's Golden Player
* El seu blog Arxivat 2008-07-23 a Wayback Machine.
* Biografia (en Espanyol)
# PNU

PNU té els següents significats:
* Partit Nacional Unionista, partit polític històric del Sudan
* Partit d'Unitat Nacional (del seu nom en anglès Party of National Unity), partit polític de Kenya
# Paper de cuina

Una rotlle de paper cuina és realitzat amb paper espès i absorbent que, una vegada tallat o separat del rotlle, s'usa com tovalló, eixugamà o drapet multiús.
Poden ser blancs, o amb dibuixos i ornaments en relleu (per a augmentar-ne la superfície d'absorció) o amb colors.

## Història

El 1907 l'empresa nord-americana Scott Paper Company, amb seu a Filadelfia, va introduir en el mercat els primers models de tovallons de paper d'un sol ús, pensats per a substituir aquells tradicionals de teixit en ús a les cambres de bany, cercant així a contenir la difusió dels contagis deguts als refredats, seguits tres decennis després dels tovallons de taula.
El 1919 William I. Corbin, Henry Chase, i Harold Titus van començar a fer algunes recerques sobre aquesta mena de producte, prop del centre de recerca de la Brown Company de Berlin, al New Hampshire. Tres anys més tard, el 1922, Corbin, després d'haver-lo perfeccionat fent-lo més resistent a l'aigua, en començà la producció de massa donant-los el nom de Nibroc Paper Towels (el nom Nibroc essent Corbin llegit al revés).

## Referències

* ↑ «Learn about Scott® Community and Scott® Brand» (en anglès). [Consulta: 30 juny 2021].
* ↑ Rebecca Rule. «It felt like death» (en anglès). Arxivat de l'original el 17 juliol 2011. [Consulta: 30 juny 2021].
* ↑ «Once Upon A Berlin Time» (en anglès). Arxivat de l'original el 26 settembre 2013. [Consulta: 30 juny 2021].
* ↑ «Beginnings of the Cascade Paper Mill» (en anglès). Arxivat de l'original el 21 abril 2012. [Consulta: 30 juny 2021].

## Vegeu també

* Paper higiènic
# Ajuntament de la Secuita

L'Ajuntament de la Secuita és un edifici del municipi de la Secuita (Tarragonès) inclòs en l'Inventari del Patrimoni Arquitectònic de Catalunya.

## Descripció

Es tracta d'un edifici de tipus eclèctic amb gran nombre d'elements classicistes. L'obra és feta de paredat o reble, i la façana arrebossada, en alguns casos imitant carreus. És formada per tres cossos. El cos central té, a la planta baixa, tres portes en arc de mig punt emmarcades amb imitació de grossos carreus separades per pilars i al primer pis hi ha un llarg balcó de ferro forjat amb tres obertures. Els cossos laterals tenen a la planta baixa una porta d'arc de mig punt amb frontó sota el qual hi ha un seguit d'arcs cecs, i un balcó al pis.
El conjunt és coronat per una cornisa, al cos central, i sengles frontons, amb tres obertures de mig punt dintre, als laterals. A la part alta de l'edifici, damunt del balcó central, es pot llegir "Ajuntament" i, al damunt de cada porta lateral, respectivament, "Escola de Nenes i Escola de Nens".

## Història

L'edifici de l'Ajuntament és prou gran per a allotjar-hi més d'un servei municipal, per això, a la dècada dels anys 80 del segle xx, hi ha l'Ajuntament l'escola d'EGB, la guarderia infantil i habitatges per a funcionaris. És situat al carrer de la Victòria, que dona testimoni del primer eixamplament de l'antic nucli urbà, iniciat el segle xviii, com consta d'una manera gràfica en moltes façanes de cases del carrer.
Fins que es construí aquest edifici, l'Ajuntament s'ubicava a la casa Manyé.

## Referències

* 1 2 3 4 5 6 7 «Ajuntament de la Secuita». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].

## Enllaços externs

* «Ajuntament de la Secuita». Mapa de recursos culturals. Diputació de Tarragona.
# Forma normal disjuntiva

En lógica booleana, una fórmula està en forma normal disjuntiva (FND) si correspon a una disjunció de clàusules conjuntives, on una clàusula conjuntiva és una conjunció de literals, on un literal i el seu complement no poden aparèixer a la mateixa clàusula.
Totes les conjuncions de literals i totes les disjuncions de literals estan en FND, car poden ser vistes, respectivament, com a disjuncions d'una única clàusula, i com a disjuncions de clàusules d'un literal. De la mateixa forma que en una forma normal conjuntiva (FNC), els únics connectors lògics que poden aparèixer en una fórmula en FND són la conjunció, la disjunció i la negació. L'operador negació només pot aplicar-se a un literal, i no a una clàusula completa, la qual cosa significa que només pot precedir una variable proposicional.

## Vegeu també

* Forma normal conjuntiva

## Enllaços externs

* Aplicació Java per convertir FNC i FND, utilitzant lleis lògiques Arxivat 2012-12-08 at Archive.is (en anglès)
* Aplicació 3D que mostra la diferència entre FNC i FND per a diferents Triples De Morgan Arxivat 2010-02-19 a Wayback Machine. (en anglès)
# Dolmen de la Taula dels Lladres

El Dolmen de la Taula dels Lladres es un sepulcre megalític situat als vessants de la Serra de Rodes prop de La Selva de Mar a la comarca del Alt Empordà.
És tracta d'un dolmen rectangular amb sis lloses que componen la caixa i una sola llosa inclinada amb gravats de coberta. La cambra té 1,30 m d'amplada i 2,20 m de llargada màxima. L'alçada interior es de 1,60 m. El dolmen data de l'edat del bronze.

## Referències

* ↑ Wikiloc: Accés al dolmen Consulta: 10 maig 2020.
* ↑ Dolmen de la Taula dels Lladres Consulta: 10 maig 2020.
# Comarques de Guadalajara

Les comarques de Guadalajara són:
* La Alcarria
* La Campiña
* Señorio de Molina
* Serra Nord-Sigüenza

## Referències

* ↑ Diputació Provincial de Guadalajara. «Comarcas» (en castellà). [Consulta: 10 febrer 2021].